Sarajevo, 10.08.2017.god.

Broj: 0203-36853

Na osnovu člana 70. Zakona o javnim nabavkama („Službeni glasnik BIH“, broj 39/14), člana 37. Statuta Kliničkog centra Univerziteta u Sarajevu, člana 21 Pravilnika o javnim nabavkama Kliničkog centra Univerziteta u Sarajevu a na prijedlog Komisije za sprovođenje javne nabavke (Izvještaj Komisije za javne nabavke br. 0305-36314 od 07.08.2017. godine), Generalna direktorica donosi:

**ODLUKU**

o rezultatima okončanog pregovaračkog postupka sa objavom obavještenja za usluge održavanja medicinskih aparata/sistema i nabavku osnovnih rezervnih dijelova proizvođača opreme DRÄGER

**I**

Za usluge održavanja medicinskih aparata/sistema i nabavku osnovnih rezervnih dijelova proizvođača opreme DRÄGER dodjeljuje se okvirni sporazum ponuđaču BOSNAMED d.o.o. Sarajevo

**II**

Odluka stupa na snagu danom donošenja.

**O B R A Z L O Ž E NJ E**

Klinički centar Univerziteta u Sarajevu (u daljem tekstu KCUS) je poziv na pregovarački postupak sa objavom obavještenja o nabavci objavio na portalu javnih nabavki e-nabavke br.893-3-2-208-3-153/17 od 30.05.2017.godine u skladu sa članom 20. i članom 27. ZJN BiH (Sl. Glasnik 39/14) za izbor najpovoljnijeg ponuđača za usluge održavanja medicinskih aparata/sistema i nabavku osnovnih rezervnih dijelova proizvođača opreme DRÄGER. Postupak javne nabavke se sprovodi na osnovu saglasnosti Generalne direktorice od 08.02.2017.godine i Odluke o pokretanju ponovljenog postupka javne nabavke br.0203-20501 od 05.05.2017.godine. Procijenjena vrijednost nabavke iznosi 465.000,00 KM bez PDV-a i to za usluge 415.000,00 i robe 50.000 KM bez PDV-a i zaključuje se okvirni sporazum na 12 mjeseci. Finansijska sredstva za realizaciju nabavke planirana su Planom javnih nabavki KCUS-a za 2017.godinu pod klasifikacijom „robe“ redni broj 49 i „usluge“ redni broj 19.

Na osnovu obavještenja o nabavci br.893-3-2-208-3-153/17 od 30.05.2017.godine Tendersku dokumentaciju za poregovarčki postupak sa portala E-nabavke preuzela su dva dobavljača. Do krajnjeg određenog roka za prijem ponuda, 29.06.2017 godine, dostavljene su dvije (2) ponude i to ponuda ponuđača: Profesional Medic Beograd i BOSNAMED d.o.o. Sarajevo.

Na osnovu obavještenja o nabavci i tenderske dokumentacije objavljene na portalu e-nabavke Komisija je pristupila provjeri dostavljene dokumentacije za I fazu (predkvalifikacije) i konstatovala slijedeće: Ponuda broj 1: *Profesional Medic* Beograd broj:0305-29484 od 29.06.2017. nije formalno – pravno ispravna i ne sadrži sve potrebne elemente zahtjevane tenderskom dokumentacijom u I fazi postupka (faza pretkvalifikacije) nepotpuna dokumentacija iz tačke i); koja dokazuje da je ponuđač ekskluzivni predstavnik, distirbuter i serviser proizvođača predmetne opreme Drager ( Ovjerene kopije autorizacije izdate od strane proizvođača opreme za teritoriji BiH )

Ponuda broj 2: *Bosnamed d.o.o.* Sarajevo broj:0305-29530 od 29.06.2017. je formalno – pravno ispravna i sadrži sve potrebne elemente zahtjevane tenderskom dokumentacijom u I fazi postupka (faza pretkvalifikacije).

Na osnovu Prijedloga Komisije za sprovođenje pregovaračkog postupka za vršenje usluga održavanja medicinskih aparata/ sistema i nabavke osnovnih rezervnih dijelova proizvođača DRÄGER u sistemu e-nabavke unešeni su podaci da ponuđač Bosnamed d.o.o. Sarajevo ispunjava uslove predkvalifikacija.U skladu sa navedenim dana 10.07.2017.godine objavljen je poziv ponuđaču Bosnamed za dostavljanje Inicijalne ponude za II fazu postupka.

U skladu sa Pozivom za dostavljanje inicijalne ponude ponuđač Bosnamed d.o.o. Sarajevo je dana 19.07.2017.godine na glavni Protokol KCUS-a dostavio ponudu. Komisija za sprovođenje postupka je konstatovala da je ponuda formalno- pravno i tehnički ispravna i da se može pristupiti pregovaranju.

Ponuđač je dostavio ponuda sa slijedećim cijenama i uslovima:

1. Cijena norma sata servisera bez PDV-a: 80,00 KM bez PDV-a

2. Uslovi plaćanja: - 50% avansa na rezervne dijelove, a ostatak 50% u roku od 60 dana od dana prijema

fakture

- usluge 60 dana od dana prijema fakture

Garancija na rezervne dijelove 12 mjeseci od dana ugradnje

Tokom vođenja pregovora sa ponuđačem, istom su predočene činjenice da je krajnji ishod predmetnog postupka javne nabavke zaključenje Okvirnog sporazuma tj. da će realizacija istog biti sukcesivna. Komisija je skrenula pažnju ponuđaču da avans od 50% prelazi očekivanja ugovornog organa. Komisija se je složila sa ponuđačem da se nakon 8 mjeseci nepostojanja ugovora za održavanje Dragerove opreme očekuje veći broj kvarova i shodno tome rezervnih dijelova, ali komisija nemože praviti preinake u tenderskoj dokumentaciji te odgovoriti pozitivno na izmjenu od ponuđača da ugovor glasi na ukupnu sumu od 465.000,00KM umjesto na usluge 415.000,00KM i robe 50.000,00KM. Defektaža kvara po pozivu je GRATIS, odziv na intervenciju po pozivu je maksimalno 24 sati od momenta upućivanja poziva radnim danom, a vikendom i praznikom 48 sati. Komisija je uvidjela da ponuđač pod rezervnim dijelovima podrazumjeva sva materijalna sredstva dok ugovorni organ pravi razliku između preventivnih kitova i interventnih rezernih dijelova. Na osnovu usaglašenosti u toku pregovaračkog postupka ponuđaču Bosnamed d.o.o. je dana 03.08.2017.godine putem portala e-nabavke upućen Poziv za dostavljanje konačne ponude sa slijedećim uslovima:

- defektaža besplatno   
- ugovor glasi 415.000KM na usluge i 50.000KM rezervne dijelove   
- uslovi plaćanja su 50% avansa na rezervne dijelove, a preostalih 50% se plaća do 60 dana odgođeno nakon ispostavljanja fakture (od ukupno 50.000,00KM)  
- uslovi plaćanja do 60 dana odgođeno nakon ispostavljanja fakture za usluge i preventivne kitove   
- norma sat je 80,00 KM   
- garancija je 12mjeseci

Ponuđač je u datom vremenskom roku dana 04.08.2017.godine dostavio konačnu ponudu za vršenje usluga održavanja medicinskih aparata/ sistema i nabavku osnovnih rezervnih dijelova proizvođača DRÄGER. Sadržaj konačne ponude u potpunosti odgovara usaglašenim stavkama navedenim i opisanim u II fazi pregovora.

Na osnovu svega navedenog Izvještajem br. 0305-36314 od 07.08.2017. godine Komisija predlaže da se Okvirni sporazum za vršenje usluga održavanja medicinskih aparata/ sistema i nabavku osnovnih rezervnih dijelova proizvođača DRÄGER zaključi sa ovlaštenim serviserom Bosnamed d.o.o. Sarajevo sa elementima okvirnog sporazuma usaglašenim u toku pregovaračkog postupka a na osnovu dostavljene konačne ponude:

- defektaža besplatno   
- Okvirni sporazum se zaključuje na iznos: 415.000,00 KM na usluge i 50.000,00 KM rezervne dijelove   
- uslovi plaćanja su 50% avansa na rezervne dijelove, a preostalih 50% se plaća do 60 dana odgođeno nakon ispostavljanja fakture (od ukupno 50.000,00KM).  
- uslovi plaćanja do 60 dana odgođeno nakon ispostavljanja fakture za usluge i preventivne kitove   
- norma sat servisera iznosi: 80,00 KM bez PDV-a  
- garancija je 12mjeseci

Okvirni sporazum se zaključuje na period od 12 mjeseci a vrijednost Okvirnog sporazuma ne može preći iznos od 465.000,00 KM bez PDV-a i to: za usluge 415.000,00 i robe (rezervne dijelove) 50.000 KM bez PDV-a. Sastavni dio Okvirnog sporazuma čini i cjenovnik rezervnih dijelova.

Uzimajući u obzir naprijed navedeno, odlučeno je kao u dispozitivu ove Odluke

GENERALNA DIREKTORICA

Prof.dr. Sebija Izetbegović

**PRAVNA POUKA:** Svaki ponuđač koji ima legitiman interes za konkretan ugovor o javnoj nabavci i koji smatra da je ugovorni organ u toku konkretnog postupka dodjele ugovora prekršio jednu ili više odredbi Zakona o javnim nabavkama BiH („Službeni glasnik BIH“, broj 39/14) i/ili podzakonskih akata, ima pravo uložiti žalbu ugovornom organu u roku od 5 dana po prijemu Odluke o izboru, shodno Članu 99. i Članu 101. Zakona o javnim nabavkama BiH.

Dostaviti:

- Ponuđaču;

- a/a